‘ಕಲಾತಪಸ್ವಿ ರಾಜೇಶ್’ ಎಂಬುದು ಅವರ ಆತ್ಮಚರಿತ್ರೆಯ ಹೆಸರು. ಅವರ ಅಭಿನಯ ಮೇರು ನಟ ಶಿವಾಜಿಗಣೇಶನ್ ಅವರ ಅಭಿನಯವನ್ನು ನೆನಪಿಸುವಂತದ್ದು ಎಂಬುದು ಅಂದಿನ ದಿನಗಳಲ್ಲಿ ಅವರನ್ನು ಕುರಿತ ಮೆಚ್ಚುಗೆಯ ಮಾತಾಗಿತ್ತು. ಶ್ರೀಮಂತವಾದ ತಮಿಳು ಚಿತ್ರರಂಗದಿಂದ ಅಂದಿನ ದಿನಗಳಲ್ಲಿ ಅವಕಾಶಗಳು ಕೂಡಿಬಂದರೂ ಕನ್ನಡದ ನೆಲದಲ್ಲೇ ಏನನ್ನಾದರೂ ಸಾಧಿಸಬೇಕೆಂಬ ಪ್ರಬಲ ಇಚ್ಛೆ ಹೊಂದಿದ್ದ ರಾಜೇಶ್ ಅಂತಹ ಕರೆಗಳನ್ನು ನಯವಾಗಿ ನಿರಾಕರಿಸಿದ್ದರು. 

ಇಂದಿನ ಚಿತ್ರರಂಗದಲ್ಲಿ ಯಾರು ಬೇಕಾದರೂ ಹಣ ಸುರಿದು ನಾಯಕರಾಗಿ, ಭಾಷೆಗಾಗಲಿ, ಸಂಸ್ಕೃತಿಗಾಗಲಿ ಕಿಂಚಿತ್ತೂ ಸಭ್ಯ ಮನೋಭಾವ ಹೊಂದಿಲ್ಲದೆ ಅಸಭ್ಯ ಚಿತ್ರಗಳ ನಿರ್ಮಾಣಕ್ಕೆ ತೊಡಗಿರುವ ಜನರ ಬಗ್ಗೆ ಯಾವುದೇ ಮುಚ್ಚು ಮರೆಯಿಲ್ಲದೆ ಕಿಡಿ ಕಾರುವ ರಾಜೇಶ್ ಅವರ ಖಾಳಜಿಗಳು ಅತ್ಯಂತ ಅರ್ಥಪೂರ್ಣವಾಗಿವೆ. ಇದು ಶ್ರೇಷ್ಠ ಕಲಾಪರಂಪರೆಗೆ ಸೇರಿದ ಕಲಾವಿದರೊಬ್ಬರ ಹೃದಯಾಂತರಾಳದ ದನಿ ಕೂಡಾ ಆಗಿದೆ. 

ರಂಗಭೂಮಿಯ ಸೆಳೆತ
ಚಿತ್ರರಂಗದಲ್ಲಿ
ಡಾಕ್ಟರೇಟ್ ಗೌರವ
ಕಲಾತಪಸ್ವಿ